**PIELIKUMS**

Limbažu novada domes

24.10.2024. sēdes lēmumam Nr.815

(protokols Nr.20, 73.)

*PROJEKTS*

**DĀVINĀJUMA LĪGUMS Nr. \_\_\_\_\_\_\_\_\_\_\_\_\_\_\_**

Limbaži, 2024.gada \_\_.\_\_\_\_\_\_\_

***Vārds uzvārds*,***personas kods*, deklarētā dzīvesvieta *adresē*, (turpmāk – DĀVINĀTĀJS), no vienas puses, un

***Limbažu novada pašvaldība,*** nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā uz Pašvaldību likuma un Limbažu novada pašvaldības nolikuma pamata rīkojas pašvaldības domes priekšsēdētājs Dagnis Straubergs (turpmāk – APDĀVINĀTAIS), no otras puses, turpmāk kopā saukti PUSES, izsakot savu gribu brīvi, bez maldības, viltus un spaidiem, ievērojot Limbažu novada domes 2024.gada \_\_\_\_\_\_\_\_lēmumu Nr.\_\_, noslēdz šo dāvinājuma līgumu (turpmāk – LĪGUMS), kas ir saistošs PUŠU tiesību un saistību pārņēmējiem.

1. VISPĀRĪGIE NOTEIKUMI

1.1. Īpašuma tiesības uz nekustamo īpašumu Kalēju iela 10, Staicelē, Limbažu novadā (kad. Nr. 6617 001 0187), kas sastāv no zemes vienības 1821m2 platībā ar kadastra apzīmējums 66170010187 (turpmāk – NEKUSTAMAIS ĪPAŠUMS), nostiprinātas DĀVINĀTĀJAM Staiceles pilsētas zemesgrāmatas nodalījumā Nr. 100000573716.

1.2. DĀVINĀTĀJS apliecina, ka LĪGUMA noslēgšanas brīdī NEKUSTAMAIS ĪPAŠUMS nav nevienam citam atsavināts, nav ieķīlāts, nav apgrūtināts ar parādiem un saistībām, kā arī par to nav strīda.

1.3. Pusēm ir zināms NEKUSTAMĀ ĪPAŠUMA faktiskais stāvoklis, pret ko tām pretenziju nav.

2. LĪGUMA PRIEKŠMETS

DĀVINĀTĀJS labvēlībā pret APDĀVINĀTO, dāvina, tas ir, nodod Limbažu novada pašvaldības īpašumā bez atlīdzības, bet APDĀVINĀTAIS ar pateicību pieņem Limbažu novada pašvaldības īpašumā NEKUSTAMO ĪPAŠUMU – Kalēju iela 10, Staicelē, Limbažu novadā (kad. Nr. 6617 001 0187), kas sastāv no zemes vienības 1821m2 platībā ar kadastra apzīmējums 66170010187. Saskaņā ar kadastra datiem Zemes vienības kadastrā vērtība sastāda EUR 125,-.

3. ĪPAŠUMA TIESĪBAS

3.1. NEKUSTAMĀ ĪPAŠUMA valdījuma un īpašuma tiesības pāriet APDĀVINĀTĀJAM pēc LĪGUMA noslēgšanas un īpašuma tiesību nostiprināšanas zemesgrāmatā.

3.2. Vienlaicīgi ar LĪGUMA parakstīšanu DĀVINĀTĀJS notariālā kārtībā apliecina lūgumu Zemesgrāmatu nodaļai, ar kuru APDĀVINĀTAIS var nostiprināt īpašuma tiesības uz LĪGUMA pamata iegūto NEKUSTAMO ĪPAŠUMU un vienojas, ka visas darbības, kas saistītas ar šī uzdevuma izpildi, veiks APDĀVINĀTAIS bez īpašām DAVINĀTĀJA pilnvarām.

3.3. Izdevumus par LĪGUMA noslēgšanu un nostiprināšanu zemesgrāmatā sedz APDĀVINĀTAIS.

4. NOBEIGUMA NOTEIKUMI

4.1. Jebkurš strīds, nesaskaņa vai prasība, kas izriet no LĪGUMA, kas skar to vai tā pārkāpšanu vai spēkā neesamību, tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.

4.2. PUSES nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par līgumsaistību izpildes neiespējamību nepārvaramas varas apstākļu dēļ viena PUSE rakstiski informē otru 7 (septiņu) dienu laikā pēc šo apstākļu iestāšanās un, ja nepieciešams, vienojas par turpmāku LĪGUMA izpildes kārtību vai izbeigšanu.

4.3. PUSES apliecina, ka tām ir saprotams LĪGUMA saturs un nozīme, PUSES LĪGUMU atzīst par pareizu un abpusēji izdevīgu un apņemas neizvirzīt pretenzijas viena pret otru.

4.4. LĪGUMS noslēgts un stājas spēkā ar tā parakstīšanas brīdi.

4.5. Visas izmaiņas un papildinājumi LĪGUMĀ var tikt izdarīti tikai rakstveidā, PUSĒM savstarpēji vienojoties, un tie būs LĪGUMA neatņemama sastāvdaļa.

4.6. LĪGUMS ir sagatavots uz 2 (divām) lapām, 3 (trīs) eksemplāros ar vienādu juridisko spēku. Viens eksemplārs tiek nodots DĀVINĀTĀJAM, otrs – APDĀVINĀTAJAM, bet trešais eksemplārs tiek iesniegts Zemesgrāmatu nodaļā.

5. PUŠU REKVIZĪTI UN PARAKSTI

|  |  |
| --- | --- |
| APDĀVINĀTAIS  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas ielā 16  Limbaži, LV-4001  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D. Straubergs | DĀVINĀTĀJS  *Vārds uzvārds*,  *personas kods*,  *adrese*,  *tālr.*  \_\_\_\_\_\_\_\_\_\_\_\_\_\_\_\_\_\_\_\_  *V.Uzvārds* |