**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Paskaidrojuma raksts**

**Limbažu novada pašvaldības domes 2024. gada 24.oktobra saistošajiem noteikumiem Nr. 27 “Grozījumi Limbažu novada domes 2024. gada 25. janvāra saistošajos noteikumos Nr. 1 “Par sociālajiem pakalpojumiem Limbažu novadā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Limbažu novada domes 2024. gada 25. janvāra saistošie noteikumi Nr. 1"Par sociālajiem pakalpojumiem Limbažu novadā” (turpmāk – Saistošie noteikumi) ir izstrādāti ar mērķi noteikt Limbažu novada pašvaldības (turpmāk – Pašvaldība) sniegto, finansēto vai līdzfinansēto sociālo pakalpojumu veidus, to piešķiršanas, saņemšanas un samaksas kārtību, kā arī lēmumu par sociālo pakalpojumu piešķiršanu vai atteikumu piešķirt apstrīdēšanas un pārsūdzēšanas kārtību.  Pamatojoties uz izmaiņām Sociālo pakalpojumu un sociālās palīdzības likumā un grozījumiem Ministru kabineta 2005. gada 15. novembra noteikumos Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, kas stājas spēkā 2024.gada 4. maijā, nepieciešams papildināt 2024. gada 25. janvāra saistošos noteikumus Nr. 1"Par sociālajiem pakalpojumiem Limbažu novadā” ar sociālā mentora pakalpojumu. |
| 2. Fiskālā ietekme uz pašvaldības budžetu | Saistošo noteikumu izpildei nav plānoti papildus finanšu resursi pašvaldības budžetā, pakalpojums tiek finansēts no valsts budžeta līdzekļiem. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – saistošie noteikumi noteiks jaunu sociālo pakalpojumu -sociālā mentora pakalpojumu.  Ietekme uz vidi – nav attiecināms.  Ietekme uz iedzīvotāju veselību – saistošie noteikumi veicinās iedzīvotāju veselību un labklājību.  Ietekme uz uzņēmējdarbības vidi pašvaldības teritorijā – nav attiecināms.  Ietekme uz konkurenci – saistošos noteikumos paredzētie pasākumi neierobežo konkurenci. |
| 4. Ietekme uz administratīvajām procedūrām un to izmaksām | Ja persona atbilst kādai no saistošos noteikumos minētajai personu grupai, kura ir tiesīga saņemt sociālo pakalpojumu, tai ar iesniegumu jāvēršas Limbažu novada Sociālajā dienestā. |
| 5. Ietekme uz pašvaldības funkcijām un cilvēkresursiem | Esošo funkciju ietvaros paplašinās pakalpojumu loks.  Saistošo noteikumu jaunā pakalpojuma izpilde tiek nodrošināta par valsts budžeta līdzekļiem. |
| 6. Informācija par izpildes nodrošināšanu | Saistošajos noteikumos noteiktos pakalpojumus administrē Pašvaldības iestāde "Limbažu novada Sociālais dienests". |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošo noteikumu īstenošanas izmaksas ir atbilstošas to izdošanas mērķim. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projektu izstrādājis Limbažu novada Sociālais dienests.  Saistošo noteikumu projekts un tam pievienotais paskaidrojuma raksts tika publicēts pašvaldības oficiālajā tīmekļvietnē sabiedrības viedokļa noskaidrošanai no 2024.gada 19.septembra līdz 2024.gada 3.oktobrim. Sabiedrības viedokļa noskaidrošanas laikā netika saņemts neviens viedoklis. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU